kardosdrur/scandi-wiki huggingface dataset:
Vollerup (Sønderborg)

Vollerup er Sønderborgs østligste bydel, beliggende 5 km nordøst for centrum. Den hænger sammen med bydelene Ulkebøl og Sundsmark via bebyggelsen langs Spang Vade. Vollerup hører til Ulkebøl Sogn.

Industri 
I den nordvestlige del af Vollerup ligger et industriområde, hvis største virksomhed er Müller Gas Equipment, der er grundlagt i 1930 og fremstiller gasventiler. Den beskæftiger 170 medarbejdere og er en af Danmarks største forbrugere af messing med et årligt indkøb på ca. 4.000 tons.

Historie

Vollerup Kro 
Vollerup Kro kan føre sin historie tilbage til 1700-tallet. Den nedbrændte i 1880 og blev genopført i sin nuværende skikkelse. Den har bevaringsværdi 3 og blev i februar 2007 genåbnet efter en lang renovering. Den drives som selskabskro med 4 lokaler til 130, 60, 40 og 30 personer.

Vandrerhjemmet 
Et af Sønderborgs to vandrerhjem ligger i Vollerup og hævdes at være Danmarks ældste. Hovedbygningen (bevaringsværdi 4) blev opført som Petersens Gjestgivergaard i 1850. I 1928 blev den ombygget til Als Husholdningsskole, der også rummede en væveskole. Samtidig dukkede de første vandrere op, og der blev hurtigt indrettet to soverum og to vaskerum under skolens tag. Det blev starten på vandrerhjemmet. De øvrige 9 huse, det består af, har hver sin historie. Huset Norden, der ligger længst ude ved vejen og nu er vandrerhjemmets reception, var oprindeligt kørestald, hvor der blev skiftet heste på ruten Aabenraa-Sønderborg-Nordborg.

Jernbanen 
Landsbyen Vollerup blev jernbaneknudepunkt, da Amtsbanerne på Als blev åbnet i 1898. Her delte banen fra Sønderborg sig i en gren mod øst til Mommark og Skovby og en gren mod nord til Augustenborg og Nordborg. Amtsbanestationen er bevaret på Linbækvej 10 (bevaringsværdi 6).

Da de smalsporede amtsbaner blev nedlagt i 1933 og erstattet af en normalsporet statsbane mellem Sønderborg og Mommark Færge, genbrugte DSB så vidt muligt amtsbanens tracé. Det gik nord om Vollerup, men da den nye bane ikke skulle have afgrening mod nord, valgte man at anlægge en ny strækning på godt 3 km syd om Vollerup, hvor terrænet er mere jævnt. Det krævede en ny station, som er bevaret på Pytgade 10 (bevaringsværdi 6).

Mommarkbanen blev nedlagt i 1962. Dens tracé er bevaret som sti gennem hele Vollerup, og man kan cykle eller vandre på banetracéet til Grundtvigs Alle inde i Sønderborg.

Noter

Eksterne kilder/henvisninger 
 Sønderborg Kommune: Bevaringsværdige og fredede bygninger, Sønderborg Kommune 

Bydele i Sønderborg
Corina Morariu

Corina Morariu (født 26. januar 1978 i Detroit, Michigan, USA) er en tidligere professionel tennisspiller fra USA. 

Corina Morariu højeste rangering på WTA single rangliste var som nummer 29, hvilket hun opnåede 24. august 1998. I double er den bedste placering nummer 1, hvilket blev opnået 3. april 2000. 

Corina Morariu vandt damedouble titel i Wimbledon i 1999 med Lindsay Davenport. Endvidere vandt hun mixed double titlen i 2001 Australian Open med Ellis Ferreira.

I 2001 blev Corina Morariu diagnosticeret med leukæmi og var ude af tennisverdenen i over et år mens hun var under behandling. Hun blev dog fuld helbredt og vendte tilbage til konkurrence i efteråret 2002.

Eksterne henvisninger 

Tennisspillere fra USA
Personer fra Detroit
Den Blodige Søndag

Den Blodige Søndag eller Den Røde Søndag var en begivenhed, som fandt sted d. 22. januar 1905 i Sankt Petersborg i Det Russiske Kejserrige, hvor ubevæbnede demonstranter – ledet af fader Georgij Gapon – blev beskudt af soldater fra den kejserlige garde, da de marcherede mod Vinterpaladset for at overlevere en petition (et bønskrift) til zar Nikolaj 2..

Det nøjagtige antal døde er ikke kendt. Officielle kilder fra den tid angav 96 døde og 333 sårede, mens fjendtligt indstillede grupper overfor regimet påstod at  var blevet dræbt. Moderate estimater ligger i gennemsnit på omkring  dræbte og såret – både som følge af geværskud og i panikken som opstod herefter (folk blev trampet ihjel).

Den Blodig Søndag havde alvorlige konsekvenser for det autokrati zarstyre, der reagerede det kejserlige Rusland: Begivenhederne i Skt. Petersborg fremkaldte offentlig forargelse og en række massive strejker, der hurtigt spredte sig til industricentrene i det russiske imperium. Massakren på Den Blodige Søndag anses for at være starten på den aktive fase af revolutionen i 1905. Ud over at begynde 1905-revolutionen ser historikere som Lionel Kochan, i sin bog Russia in Revolution 1890-1918, begivenhederne på Den Blodige Søndag, som værende en af de vigtigste begivenheder, der ledte til de russiske revolutioner i 1917.

Den officielle sovjetiske beretning om Den Blodig Søndag kan findes i bogen History of the Communist Party of the Soviet Union, som blev udgivet i 1938. Heri gengav bolsjevikkerne bl.a. begivenhederne på dagen, som at demonstranterne blev mødt med "fjendtlig modtagelse fra Nicolaj 2.. Han gav ordre til at skyde på de ubevæbnede arbejdere". Bolsjevikkerne og andre brugte dog begivenheden til at sprede flere rygter, der havde til hensigt at sætte zar Nikolaj 2. i et dårligt lys. Nikolaj 2. befandt sig således ikke selv i Sankt Peterborg, da begivenhederne udspillede sig. Der findes derfor ikke fakta, der understøtter teorien om, at han skulle have give en sådan ordre til at skyde. I henhold til nye dokumenter fra de russiske arkiver, spillede de revolutionære grupper (bl.a. mensjevikkerne og bolsjevikkerne), som både var bevæbnet og farlige, en væsentlig rolle i at fremprovokere og eskalere situationen ved bl.a. at åbne ild. 

Demonstrationen blev ledet af præsten Georgij Gapon som var en politiinformant og dobbeltagent for zarens hemmelige politi, Okhrana. Gapon blev myrderet i 1906 af folk i Det Socialrevolutionære Parti, efter at de havde opdaget, at Gapon var en politiinformant.

Referencer

Litteratur 

 Kochan, Lionel (1966), Russia in Revolution 1890-1918, Weidenfeld & Nicolson, 
 Peacock, Herbert L. (1969). A History of Modern Europe 1789–1968. Heinemann Educational. .
 Riasanovsky, Nicholas V. (1984), A History of Russia, 4. udgave, Oxford University Press, 
 Stalin, Joseph (1939), History of the Communist Party of the Soviet Union (Bolsheviks): Short Course, International Publisher Co. Inc., . (Link 1, Link 2)

Eksterne henvisninger 

Rusland i 1900-tallet
Massakrer i Rusland
Begivenheder i 1905
Sankt Petersborgs historie
Jan Mayensfield

Jan Mayensfield er en lufthavn beliggende på Jan Mayen. Landingsbanen er 1,5 km lang og dækket af grus.
 
Lufthavnen blev startet i august 1960, og det første fly, en Catalina, der tilhørende Luftforsvaret i Norge landede der allerede 17 i september 1960. Det første civile fly, en DC-4 fra Braathens SAFE, landede 29. oktober 1961.
 
Lufthavnen blev – med en god portion humor – opkaldt efter Jayne Mansfield, der på den tid var filmstjerne, men i mangel af et bedre forslag, blev navnet hængende ved landingsbanen.
 
Lufthavnen bruges primært af de norske væbnede styrker med C-130 Hercules. Lufthavnen er også brugt af ambulance, når det er nødvendigt at få syge eller tilskadekomne fiskere, sæljægere eller andre, der bor på eller i nærheden af øen.

Eksterne henvisninger 
Jan Mayen Flyplass Norges forsvar
"Jan Mayensfield"

Jan Mayen
Lufthavne i Norge
Sunitha Rao

Sunitha Rao (født 27. oktober 1985 i Jersey City, New Jersey, USA) er en tidligere professionel tennisspiller fra USA. Sunitha Rao er af indisk herkomst og hun har derfor repræsenteret Indien i Federation Cup i 2008. Sunitha Rao deltog desuden i double ved de olympiske lege i Beijing i 2008 med den indiske makker Sania Mirza.

Sunitha Rao højeste rangering på WTA single rangliste var som nummer 144, hvilket hun opnåede 7. juli 2008. I double er den bedste placering nummer 108, hvilket blev opnået 19. maj 2008.

Eksterne henvisninger 

 

Tennisspillere fra USA
Personer fra Jersey City
Deltagere for USA ved sommer-OL 2008
Abigail Spears

Abigail Spears (født 12. juli 1981 i Valley Center, Californien, USA) er en professionel tennisspiller fra USA. 

Abigail Spears højeste rangering på WTA single rangliste var som nummer 66, hvilket hun opnåede 6. juni 2005. I double er den bedste placering nummer 35, hvilket blev opnået 9. januar 2012.

Eksterne henvisninger 

Tennisspillere fra USA
Personer fra Valley Center
Courtney Nagle

Courtney Nagle (født 29. september 1982) er en professionel tennisspiller fra USA. 

Courtney Nagle højeste rangering på WTA single rangliste var som nummer 541, hvilket hun opnåede 6. august 2007. I double er den bedste placering nummer 97, hvilket blev opnået 20. april 2009.

Eksterne henvisninger 

Tennisspillere fra USA
Ibirapuera Park

Ibirapuera Park er en centralt beliggende park i São Paulo, Brasilien.

Parken er den største i São Paulo med et areal på omkring 2 km² og i og omkring parken findes en lang række kulturelle institutioner, museer, planetarium og uddannelsesinstitutioner.

Eksterne henvisninger 

São Paulo
Parker
Shenay Perry

Shenay Perry (født 6. juli 1984 i Coral Springs, Florida, USA) er en professionel tennisspiller fra USA. 

Shenay Perry højeste rangering på WTA single rangliste var som nummer 40, hvilket hun opnåede 28. august 2006. I double er den bedste placering nummer 97, hvilket blev opnået 8. december 2003.

Eksterne henvisninger 

Tennisspillere fra USA
Personer fra Coral Springs
Jastrowillusionen

Jastrowillusionen er en optisk illusion opdaget af den amerikanske psykolog Joseph Jastrow i 1889. I denne illustration, er de to figurer er identiske, men den nederste ser stadig større ud. Den korte kant af den øverste figur er sammenlignet med den lange side af den nederste figur.

Referencer 

Optiske illusioner
Optik
At stikke hovedet i busken

At stikke hovedet i busken er et ordsprog eller en talemåde der kan betyde, at man ikke vil se virkeligheden eller forsøge at løse problemer.

Eksterne henvisninger 
 Busk på ordnet.dk

Ord og vendinger
Welsumer

Welsumer er en hønserace, der stammer fra Holland.
Hanen vejer 3-3,5 kg og hønen vejer 2-2,5 kg. De lægger plettede matte mørkebrune æg à 65-75 gram. Racen findes også i dværgform.

Farvevariationer 
 Rustfarvet
 Orangefarvet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med billeder af høns
 Dansk racebeskrivelse af racen 

Hønseracer
Sumatra (hønserace)

Sumatra er en hønserace, der stammer fra Sumatra, hvilket er årsag til navnet.
Hanen vejer 2-2,5 kg og hønen vejer 1,75-2,25 kg. De lægger hvide til gullige æg à 53-60 gram. Racen findes også i dværgform.

Farvevariationer 
 Sort
 Blå randtegnet
 Sortrød

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med billeder af høns
 Dansk racebeskrivelse af racen 

Hønseracer
Aldis Intlers

Aldis Intlers (24. april 1965 i Liepāja i Lettiske SSR – 28. august 1994) var en lettisk bobslædefører, der deltog i konkurrencer for Sovjetunionen i slutningen af 1980'erne og begyndelsen af 1990'erne og for Letland i midten af 1990'erne. Han vandt en bronzemedalje i tomandsbobslæde sammen med Jānis Ķipurs ved VM i bobslæde og skeleton 1989 i Cortina d'Ampezzo.

Intlers deltog ved to olympiske vinterlege, og hans bedste resultat i tomandsbobslæde var en 11. plads ved Vinter-OL 1994 i Lillehammer.

Aldis Intlers omkom den 28. august 1994 i en bilulykke, han blev 29 år gammel.

Kildehenvisninger

Eksterne henvisninger 

Personer fra Liepāja
Sportsfolk fra Sovjetunionen
Bobslædeførere fra Letland
Deltagere for Letland ved vinter-OL 1992
Deltagere for Letland ved vinter-OL 1994
Halkær Å

Halkær Å er en godt 15 km lang å i Himmerland, der starter ved sammenløbet af flere små bække sydøst for Aars, og løber mod nord, langs den  den gendannede Halkær Sø, hvor den nord for Vegger forenes med Sønderup Å ved Halkær Mølle. Ca 1 km nord herfor løber den ud i Halkær Bredning og videre ud i Limfjorden.

Halkær Ådal er dannet som en tunneldal under istiden og fremstår i dag som en bred ådal med vidtstrakte eng-, mose- og kærarealer omkring den regulerede å. Her findes også områdets største ferskvandssø, den genetablerede Halkær Sø. I ådalen findes også landets største forekomst af den sjældne naturtype indlandssalteng. I en vestlig sideslugt til ådalen ligger den restaurerede kildemølle Kelddal Mølle. 

Omkring 1905 blev Halkær-Ejdrup pumpelag oprettet for at skabe mere landbrugsland. Man gravede kanaler og grøfter med håndkraft. Afvandingen skete dengang dels med et 7 m stort vandhjul med kopper på, dels med en vandsnegl; de blev  begge trukket af vindmotorer. I 1930-erne kunne man med elektricitet erstatte dem med centrifugalpumper. En ny pumpestation blev anlagt på den lille ø, som nu er udsigtspunkt. Pumpelaget blev nedlagt i 2005 og de pumpede arealer er blevet til vådområdet Halkær sø. 

Området er habitatområde under Natura 2000-område  15 Nibe Bredning, Halkær Ådal og Sønderup Ådal . Den sydlige del af åen løber i Vesthimmerlands Kommune, og den nordlige del i Aalborg Kommune.

Eksterne kilder og henvisninger 

Vandløb i Danmark
Lokaliteter i Vesthimmerlands Kommune
Lokaliteter i Aalborg Kommune
Vorwerk (hønserace)

Vorwerk er en hønserace, der stammer fra Tyskland.
Hanen vejer 2,75-3 kg og hønen vejer 2-2,25 kg. De lægger svagt gullige æg à 55-61 gram. Racen findes også i dværgform. Deres hoved og hale er sorte og kroppen er mørk guldgul.

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med billeder af høns
 Dansk racebeskrivelse af racen 

Hønseracer
Sussex (hønserace)

Sussex er en hønserace, der stammer fra det sydøstlige England, i Sussex grevskabet. Det er en af de ældste anerkendte hønseracer, og den har igennem tiden nydt stor popularitet. Den er kendt som en god produktionshøne, med både god ægproduktion, og et fint trevlet, velsmagende kød. Dog har nutidens Sussex-høne undergået en udpræget forædlingsproces, hvilket betyder at evnen til ruge, er svækket hos mange individer i dag. I forædlingsarbejdet med hønen, menes en række forskellige racer at have indgået, herunder Dorking, Brahma, Kochin og den i dag uddøde Kenthøne.

Karakteristika 
Hønen forventes at lægge ca. 205 æg årligt, i en gul/brunlig farve. Ægvægten ligger som regel inden for spektret, fra mindstevægten for avlsdyr, på 55 g. til ca. 62 g.

Hane vægt: 3-4 kg.

Høne vægt: 2,5-3 kg.

Racen findes også i dværgform.

Farvevariationer 
 Hvid sort Columbia
 Gul sort Columbia
 Rød sort Columbia
 Brun sort porcelænsfarvet
 Sølvgrå

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med billeder af hønseracen
 Dansk racebeskrivelse af racen 

Hønseracer
Hilary Putnam

Hilary Whitehall Putnam (født 31. juli 1926 i Chicago, Illinois, død 13. marts 2016) var en amerikansk filosof og matematiker med mange indflydelsesrige udgivelser i sprogfilosofi, logik, videnskabsfilosofi, epistemologi og bevidsthedsfilosofi. Han var særligt kendt som fortaler for logisk positivisme og en funktionalistisk bevidsthedsteori, selvom han senere forkastede begge holdninger og blev fortaler for en moderat form for videnskabelig realisme.

Kilder 

Filosoffer fra USA
Matematikere fra USA
Kelddal Mølle

Kelddal Mølle, er en vandmølle der får sit vand fra kilder,  ved et lille tilløb til Halkær Å,  13 km syd for Nibe. Den er nævnt første gang 1512 under Halkær Hovedgård. Denne tilhørte da Viborg bispestol, men gik ved reformationen 1536 over til kronen. Senere kom den og møllen i forskellige adelsfamiliers eje, og møllerne var indtil først i 1800-tallet fæstere.
Den nuværende mølle er opført som kornmølle i 1843, og var i drift indtil sidst i 1950'erne.

Eksterne kilder og henvisninger
Om møllen  på Møllearkivet.dk          
 Billeder af møllen  på danskmoellerforening.dk

Vandmøller i Danmark
Fredede bygninger, konstruktioner og anlæg i Vesthimmerlands Kommune
Orloff (hønserace)

Orloff er en hønserace, der stammer fra Rusland. Oprindeligt menes ophavet til denne race at stamme fra Persien, hvor den er blevet blandet med Malayer, og siden hen, menes Thüringer Skæghøns at have bidraget til dens nuværende udseende. Værende præget i Rusland og qua dens fjerdragt nævnes denne race ofte som særdeles kuldetolerant og som en relativ god vinterlægger.

Karakteristika 
Hønen lægger relativt små æg af en størrelse af ca. 53-58 g. i en mængde af ca. 160 stk. om året

Hanens størrelse: 3-3,6 kg.

Hønens størrelse: 2,25-3 kg.

Racen findes også i dværgform.

Farvevariationer 
 Rødbroget
 Mahognifarvet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk racebeskrivelse af racen 

Hønseracer
Paduaner

Paduaner er en hønserace, der stammer fra Europa.
Hanen vejer 2,5 kg og hønen vejer 2 kg. De lægger hvide æg à 48-55 gram. Racen findes også i dværgform.

Farvevariationer 
 Sort
 Sølv sortsømmet
 Guld sortsømmet
 Gul hvidsømmet(Chamois)

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk racebeskrivelse af racen 
 Dansk specialklub for toppede høns 

Hønseracer
Broadway Mansions

Broadway Mansions () er et nitten-etagers femstjernet hotel udført i Art Deco, og ét kendt hotel i Shanghai i Kina. Bygningen var i mere end fire årtier ét af de fremste af Shanghais symboler, og var tidligere Shanghais mest synlige kendetegn. Bygningen stod færdigopført i 1934, samme år som Park Hotel, der er næsten seks meter lavere, og det var Shanghais højeste højhus, noget det vedblev at være i adskillige årtier. Broadway Mansions ligger hvor Suzhou og Huangpu-floden mødes, såvel som i den nordlige ende af Bund-området, og blev opført af arkitekter og ingeniører fra virksomheden Palmer and Turner, og dets færdiggørelse i 1935 signalerede påbegyndelsen af højhusenes æra i Asien. Det var Shanghais "bedste bud på en amerikansk skyskraber." Bygningen har muligvis det bedste overblik over både Bund og Huangpu. Bygningens oprindelige navn var "The Broadway Mansions" tilbage i 1935, det blev omdøbt til Shanghai Mansions af Shanghai byråd i 1951, men fik sit oprindelige navn tilbage da Kina åbnede op for verden. Broadway Mansions har været ejet og drevet af Shanghai Hengshan (Group) Holdings Company () siden i hvert tilfælde 1985.

Kildehenvisninger

Eksterne henvisninger 

 Broadway Mansions Hotel  

Bygninger, konstruktioner og anlæg i Shanghai
Hoteller i Kina
Røst Lufthavn

Røst Lufthavn (IATA: RET, ICAO: ENRS) er en norsk lufthavn, på øen Røst, nord på Røstlandet i Nordland fylke. Det ejes og drives af Avinor.
 
Røst Lufthavn blev åbnet i 1986 som en af de seneste regionale lufthavne i Norge. Lufthavnen har en asfalteret landingsbane på 880 meter, inkluderet endefeldt.
 
Operatør af Røst Lufthavn er i øjeblikket Widerøe, der har rutefly til Bodø Lufthavn og Leknes Lufthavn med fly af Dash 8-100, et turbopropellfly med plads til 39 passagerer. Tidligere operererede Kato Air i lufthavnen.
 
 
4. December 2003 crash-landede en Kato Air fly under landing i Bodø Lufthavn. Et Fairchild Dornier 228 fly var på vej fra Røst til Bodø, da lynet slog ned i flyet, og piloterne mistede kontrollen med højderoret. De 4 ombord på flyet blev beskadiget, men alle overlevede ulykken.

Destinationer

Eksterne henvisninger
Avinors side om Røst lufthavn
Konsekvensutredning med informasjon om nordnorske flyplasser (pdf-fil)
Røst Lufthavn på norskeflyplasser.no 

Lufthavne i Norge
Mashona Washington

Mashona Washington (født 31. maj 1976 i Flint, Michigan, USA) er en professionel tennisspiller fra USA. 

Mashona Washington højeste rangering på WTA single rangliste var som nummer 50, hvilket hun opnåede 8. november 2004. I double er den bedste placering nummer 55, hvilket blev opnået 18. juli 2005.

Eksterne henvisninger 

Tennisspillere fra USA
Personer fra Flint
Lilia Osterloh

Lilia Osterloh (født 7. april 1978 i Columbus, Ohio, USA) er en professionel tennisspiller fra USA. 

Lilia Osterloh højeste rangering på WTA single rangliste var som nummer 41, hvilket hun opnåede 23. april 2001. I double er den bedste placering nummer 77, hvilket blev opnået 23. august 1999.

Eksterne henvisninger 

Tennisspillere fra USA
Personer fra Columbus
Moët & Chandon

Moët & Chandon (udtale: ) eller Moët er et fransk vinhus og medejer af luksusvare-selskabet Moët-Hennessy • Louis Vuitton. Moët et Chandon er en af verdens største producenter af champagne og et prominent champagnehus. Selskabet er hofleverandør til Elizabeth 2. Moët et Chandon blev etableret i 1743 af nederlænderen Claude Moët (derfor den ufranske udtale) og ejer i dag vingårde på mere end 1.000 hektar og fremstiller hvert år omtrent 26 millioner flasker.

Referencer

Eksterne henvisninger 

 Moët et Chandons officielle hjemmeside 

Etableret i 1743
Fødevarevirksomheder fra Frankrig
Champagner
LVMH-selskaber
Julia Boserup

Julia Boserup (født 9. september 1991 i Santa Monica, Californien, USA) er en professionel tennisspiller fra USA. Begge hendes forældre er danskfødte, men nu bosiddende i USA. 

Julia Boserups højeste rangering på WTA's singlerangliste var en 80. plads, hvilken hun opnåede i sommeren 2017. Samme år deltog hun i hovedturneringen i samtlige Grand Slam-turneringer. 

Herefter blev Boserup imidlertid ramt af skader, og i maj 2019 meddelte hun, at hun stopper karrieren.

Eksterne henvisninger 

 Julia Boserup  hjemmeside

Tennisspillere fra USA
Personer fra Santa Monica
Sandane Lufthavn, Anda

Sandane Lufthavn, Anda (nynorsk:Sandane lufthamn, Anda IATA: SDN, ICAO: ENSD) er en lufthavn i Gloppen kommune i Sogn og Fjordane fylke i Norge. Den ejes og drives av Avinor AS. Lufthavnen ligger nord for kommunecenteret Sandane, på en halvø mellem Utfjorden og Gloppefjorden. Lufthavnen blev åbnet i 1975 som lufthavn for Nordfjord-området.

Lufthavnen havde før udvidelsen en 800 meter lang rullebane som er øst-vest-gående (og derfor nummereret 09/27), på tvers af halvøen. Denne rullebanen forlenges nå mod vest, over  E39 som legges i tunnel under rullebanen. Lufthavnen ligger i kuperet terræn, og turbulens gør at landing ved Anda kan være krævende. 

Widerøe driver de eneste ruteflyvninger til Anda, med direktefly til Sogndal (Sogndal Lufthavn, Haukåsen), Oslo (Oslo Lufthavn, Gardermoen), og daglige afgange til Bergen (Bergen Lufthavn, Flesland).

Vejafstande:
Sandane: 10 km. 15 min.
Nordfjordeid: 15 km + færge. 30-60 min.
Stryn: 75 km. 100 min.
Måløy: 66 km + færge. 100-130 min.
Volda: 50 km + 2 færger. 100-160 min.

Busforbindelse til Sandane og Nordfjordeid (og videre) på E39 ved lufthavnen. Flytaxa-tilbud til Nordfjordeid.

Destinationer

Lufthavne i Norge
Emil Christiansen

Hans Carl Lauritz Emil Christiansen (7. maj 1843 i Odense – 26. november 1897 sammesteds) var en dansk guldsmed og politiker.

Han var søn af skolelærer og sogneforstander Peter Christiansen Hulvei (26. juni 1804 i Sønderborg – 8. juni 1879 i Odense) og dennes 2. hustru Henriette Caroline Petersen, datter af Peter Christian Steenwinkel Jørgensen og Anna Nielsdatter.

Fra 1892 til 1895 var han folketingsmand for Odense Amts 1. kreds (Odensekredsen) for Højre. Fællesrepræsentationen for dansk Industri og Haandværk anså Christiansen for sin repræsentant i Folketinget.

Han var gift med Laura Emilie Vilhelmine Spiess.

Kilder 
 Slægtsside

Guldsmede fra Danmark
Folketingsmedlemmer i 1890'erne
Personer fra Odense
Folketingsmedlemmer fra Højre (1881-1915)
Videnskabelig realisme

Videnskabelig realisme er en epistemologisk teori der antager at den videnskabelige metode kan give os anvendelig viden om den fysiske verden, selvom det ikke er muligt at opnå positiv, objektiv viden.  Viden om verden kan altså godt være gyldig og brugbar selvom der ikke kan gives positivt bevis at den er "sand". Videnskabelig realisme som standpunkt opstod som følge opgøret med den logiske positivisme, da post-moderne videnskabsfilosoffer argumenterede for at al viden er afhængig af teoretisk standpunkt. Videnskabelig realisme søger et kompromis der gør det muligt at have viden der tilnærmelsesvis repræsenterer den virkelige fysiske verden selvom den ikke udgør en perfekt representation af den.

Referencer

Erkendelsesteori